Coronaviridae

Coronaviridae היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים. ממעטפת הוויריון בולטים בדרך כלל זיזים (spikes), שתחת מיקרוגרף (אנ') אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש"). זן של נגיף ממשפחה זו אחראי למחלת נגיף קורונה 2019 שהפכה למגפה עולמית. הגנום כולל 5' Cap ו-3' poly (A) tail, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA. המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M. גליקופרוטאין S מכיל משטח גדול של בליטות, ואילו M הוא חלבון חוצה-ממברנה. הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג Betacoronavirus) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז. חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום. המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים. תת-המשפחות הן: Orthocoronavirinae (נגיפי קורונה) ו-Letovirinae: Orthocoronavirinae Alphacoronavirus Betacoronavirus Deltacoronavirus Gammacoronavirus Letovirinae Alphaletovirus נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר: Asian leopard cat coronavirus Bulbul coronavirus HKU11 Chinese ferret badger coronavirus GX/247/06 Munia coronavirus HKU13 Parrot coronavirus AV71/99 Thrush coronavirus HKU12 ערך מורחב – נגיף קורונה נגיפי קורונה הם השם הנפוץ לתת-משפחת Orthocoronavirinae הקרויה גם: Coronavirinae‏. הנגיפים גורמים לתחלואה ביונקים ובעופות. באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות. התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול. Letovirinae (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: Alphaletovirus. מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי: משפחה: Coronaviridae תת-משפחה: Letovirinae סוג: Alphaletovirus מין: Milecovirus זן: Microhyla letovirus 1 מדיה וקבצים בנושא Coronaviridae בוויקישיתוף Coronaviridae, באתר NCBI (באנגלית) Coronaviridae, באתר האנציקלופדיה של החיים (באנגלית) Coronaviridae, באתר GBIF (באנגלית) Coronaviridae, באתר אנציקלופדיה בריטניקה (באנגלית) Fehr & Perlman, Coronaviruses: An Overview of Their Replication and Pathogenesis, Coronaviruses pp 1-23 McBride, Ruth; van Zyl, Marjorie; Fielding, Burtram C. (7 באוגוסט 2014). "The Coronavirus Nucleocapsid Is a Multifunctional Protein". Viruses. 6 (8): 2991–3018. doi:10.3390/v6082991. PMC 4147684. PMID 25105276. {{cite journal}}: (עזרה) coronaviridae באתר הוועדה הבין-לאומית לטקסונומיה של נגיפים היסטוריית המינוח באתר הוועדה הבין-לאומית לטקסונומיה של נגיפים Bukhari et al., Description and initial characterization of metatranscriptomic nidovirus-like genomes from the proposed new family Abyssoviridae, and from a sister group to the Coronavirinae, the proposed genus Alphaletovirus, Virology. 2018 Nov;524:160-171. doi: 10.1016/j.virol.2018.08.010. Epub 2018 Sep 7 ICTV Taxonomy history: Microhyla letovirus 1 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.